U Caεban, imi yesekcem iman-is deg wayen i t-yexḍan, imi yeqqim itezzi itenneḍ, ar tagara iqbel Sidi Ɛebdelqader Ğilali ad d-yerr amdan ɣer ddunit, Lejdud-neɣ sexdamen tibdar-agi, ttamnen s yal taɣawsa, nezmer ad t-ncud ɣer yegrigiyen, imi di lweqt nsen, llan irebbiten, n yitij, n waman, n usigna, n twennaṭ…atg. Deg uḍris-a n Muḥend U Caεban yella-d udiwenni gar Muḥend U Caεban d Sidi Ɛebdelqader Lğilali.